કલોલના રેલવે પૂર્વ વિસ્તારમાં આવેલી મથુરેસ સોસાયટીમાં રહેતા ધીરૂભાઇ નથુભાઇ જાદવ એક્ટિવા (જીજે 18 સીએલ 5814) લઇ કલોલ હાઇવે પરથી પસાર થઇ રહ્યા હતા. ત્યારે જનપથ પેટ્રોલપંપની સામે હાઇવે પર સીએનજી રિક્ષાનં (જી.જે.1 ટીડી 5615)ના ચાલકે પુરઝડપે તેમજ ગફલત ભરી રીતે હંકારી ધડાકાભેર પાછળથી ટક્કર મારતા અકસ્માત થયો હતો. તેના કારણે ધીરૂભાઇ ફંગોળાઇને રોડ ઉપર પટકાયા હતા. જેથી તેમના શરીરે વધતી ઓછી ઇજાઓ સહિત ડાભા હાથના કાંઠા ઉપર તથા જમણા પગની આંગળી ઉપર ફેક્ચર થયુ હતું.